สำหรับร้านซานตาเฟ่ เป็นร้านสเต็กที่เตยฝากท้องบ่อยมาก เพราะอร่อยแล้วราคาก็ไม่สูงมากค่ะ 
ทีนี้พอมาเปิดใกล้บ้านก็ดีใจ เออดี จะได้ไม่ต้องถ่อเข้าเมืองมากิน แรกๆ ที่ไปกินก็โอเคนะคะ เออ มีเมนูคล้ายๆสาขาอื่น พนักงานก็น่ารัก ส่วนบรรยากาศร้านก็คล้ายๆกันทุกสาขาเลยขอไม่พูดถึงนะคะ

แต่ครั้งล่าสุดที่ไปสาขาเซ็นปิ่นนี้ทำเอาผิดหวังสุดๆ ไปเลยค่ะ ตั้งแต่พนักงานที่ให้บริการช้า พูดจาไม่โอเคเท่าไหร่ (อันนี้รู้สึกไม่ดีเลย) เฟลเรื่องบริการไป 1 ยก พออาหารยกมาเสิร์ฟแค่นั้นแหละ จะเป็นลม มาแค่ปลา แล้วก็แฮชบราวน์! TT สภาพแย่มากอ่ะค่ะ ก็ไม่เข้าใจว่าเกิดอะไรขึ้นกับสาขานี้เหมือนกัน แต่คิดว่าครั้งหน้าจะไปลองใหม่นะ เช็กให้ชัวร์ว่ามันจะเป็นแบบนี้ไปตลอดหรือไม่ ถ้ายังคงเป็นแบบนี้ พี่ขอหนีไปซบอกสาขาเทอร์มินอล / CTW เหมือนเดิม